สังคมข่าวหุ้นเกียรติก้อง ว่องไวยากร
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 24 มิถุนายน 2558...
24 มิ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 24 มิถุนายน  2558...
************ตลาดหุ้นมีความหวัง “กรีซ” *********ตลาดหุ้นทั่วโลกปรับตัวในแดนบวก หลังจากมีแนวโน้มว่ากรีซเจรจาหนี้สำเร็จ  ปิดดีลกับกลุ่มเจ้าหนี้ได้  ในขณะที่ตลาดหุ้นไทยยังไซด์เวย์ ทิศทางไม่ชัดเจน หลังจากขึ้นมาได้ระดับหนึ่ง วานนี้เลยปิดลบเล็กน้อย  นักลงทุนต่างชาติขายสุทธิ 611 ล้านบาท  พอร์ตโบรกซื้อสุทธิ 572 ล้านบาท
*********วินโดว์เดรสซิ่ง ปลายเดือนนี้ น่าจะมีลุ้น หุ้นบิ๊กแคปตัวใหญ่เป็นเป้าหมายของกองทุนฯ ที่จะเข้ามาเก็บ ใครที่ยังไม่มีก็ทยอยซื้อได้แล้ว ส่วนใครที่ถืออยู่ก็รอขายสัปดาห์หน้า หลังจากองทุนเข้ามาดันราคาปิดงบช่วงครึ่งปีแรก  ขณะที่วานนี้นักลงทุนสถาบันซื้อสุทธิ 321.71 ล้านบาท
*****************ตลาดหุ้นไทยมีแนวโน้มจะกลับมาเป็นขาขึ้น  อีกกลุ่มหนึ่งที่น่าสนใจคงหนีไม่พ้นหุ้นแบงก์ ดังนั้นช่วงนี้เป็นจังหวะที่ต้องเก็บสะสม มีหลายตัวที่น่าสนใจ ทั้ง KTB  และ TMB ที่ลงมาค่อนข้างมากแล้ว ซื้อถือไว้ประมาณ 2-3 เดือนรับรองได้กำไรแน่นอน หลังประกาศงบไตรมาสที่ 2 ก็จะเห็นความเปลี่ยนแปลง และจะยิ่งชัดเจนขึ้นตั้งแต่ช่วงครึ่งปีหลังเป็นต้นไป 
***********ผู้ถือหุ้นไอร่าโหวตผ่านแผนเพิ่มทุนแล้ว  3,160 ล้านหุ้น ขายผู้ถือหุ้นเดิม สัดส่วน 5:2 ราคาหุ้นละ 1 บาท แจกวอร์แรนต์ AIRA-W1 และ AIRA-W2 ฟรี เตรียมขึ้น XR วันที่ 25 มิถุนายนนี้ ซื้อตอนนี้ยังไม่สาย เหลือเวลาอีกไม่มากแล้ว
*****************AMATA ของวิกรม ใช้แนวทฤษฎี รักษ์โลก ล่าสุด อมตะ ฟาซิลิตี้ เซอร์วิส จับมือฝรั่งเศส ตั้ง บริษัท โซเด็กซ์โซ่ อมตะ เซอร์วิสเซส พัฒนาคุณภาพชีวิตของพนักงานในนิคมอุตสาหกรรมอมตะนคร และนิคมอุตสาหกรรมอมตะซิตี้แบบบูรณาการ โดยให้บริการในสิ่งที่จำเป็นและสิ่งอำนวยความสะดวกสบายเพื่อความเป็นอยู่ของพนักงานให้ดียิ่งขึ้น เห็นแบบนี้แล้วนิคมอุตสาหกรรมรายอื่นน่าเอาเป็นตัวอย่างบ้าง
***************หลายโบรกฯเชียร์ เก็งกำไร IRPC   กำไร IRPC ในช่วง 2Q/58 จะยังคงโดดเด่น และฟื้นตัวขึ้นชัดเจนเมื่อเทียบกับ 2Q/57 แต่จะอ่อนตัวลงจาก 1Q/58 ตามค่าการกลั่นที่อ่อนตัวลงเล็กน้อย แต่ยังคงอยู่ในระดับสูง และคาดจะเริ่มมีกำไรจากสต๊อกน้ำมันตามราคาน้ำมันดิบที่เพิ่มขึ้น
********************EGATIF เริ่มขายแล้วตั้งแต่วันที่ 22-26 มิ.ย.นี้ ผลตอบแทนสูง 8.5% ในช่วงดอกเบี้ยต่ำติดดินแบบนี้ น่าซื้อเก็บไว้ลงทุนระยะยาวๆ มองไปประมาณ 10-20 ปี รับรองคุ้มจริงๆ ***************หุ้นสายการบิน แบบ AAV หรือแอร์เอเชีย  ดิ่งลงจากความกังวลผลกระทบจากโรคเมอร์ส และธงแดงจาก ICAO ล่าสุดผู้บริหารยืนยันไม่ได้รับผลกระทบกรณีองค์การการบินพลเรือนระหว่างประเทศ (ICAO) แม้ติดสัญลักษณ์ธงแดงหน้าชื่อประเทศไทยในเว็บไซต์ของ ICAO เที่ยวบินไทยแอร์เอเชียให้บริการทุกเที่ยวบินตามปกติ ใครที่ทิ้งหุ้นไปก่อนก็ได้เวลาเก็บคืนได้แล้ว ราคาเป้าหมาย AAV  แถวๆ 6.90 บาท
*************กสทช. เงินเข้าเยอะ ทั้งทีวีดิจิตอล และประมูล  4 จี งานนี้จึงมีเหลือให้กระทรวงการคลัง ยืมเงิน 1.43 หมื่นล้านบาท ไปใช้แทนเงินกู้บางส่วนในโครงการพัฒนาระบบบริหารจัดการน้ำและระบบขนส่งทางถนนระยะเร่งด่วน แบบนี้เขาเรียกว่าได้ทั้งขึ้นทั้งล่อง ส่วนหุ้นกลุ่มสื่อสารตอนนี้ นักวิเคราะห์แนะนำ ADVANC ราคาเป้าหมาย 300 บาท
*************หนี้ภาคครัวเรือนเป็นตัวกดดันหุ้นกลุ่มอสังหาริมทรัพย์มิใช่น้อย โดยเฉพาะกำลังซื้อระดับล่างและระดับกลาง ที่ตอนนี้เป็นหนี้งอมแงม ทำให้ยอดขายบ้านไม่โตตามเป้าที่วางไว้ ต้องมาลุ้นกันว่าเมื่อไหร่เศรษฐกิจจะฟื้นตัว แต่ล่าสุดแบงก์ชาติก็ยังคงปรับลดประมาณการจีดีพีลงอีกเหลือแค่ 3% แต่สำหรับหุ้นก่อสร้างที่ได้รับผลดีจากเมกะโปรเจ็กต์ภาครัฐ และที่เกี่ยวข้องกับการขนส่ง รถไฟฟ้า  น่าจะมีอนาคตดีกว่า โดยเฉพาะเจ้าใหญ่อย่าง ITD
**************จับตาหุ้น TVD ให้ดี ราคาแม้จะดูย่อๆ ลงมาบ้าง แต่สามารถยืนแกร่งแถวๆ 2.4 บาท โอกาสที่จะไปทำนิวไฮรอบใหม่รับผลประกอบการไตรมาส 2 ก็มีอีกมาก
**************IVL จอมเทกโอเวอร์กิจการ แต่สวนทางกับราคาหุ้น ล่าสุด ได้วงเงินกู้ระยะยาว 100 ล้านเหรียญฯจาก HSBC  เพื่อเตรียมซื้อกิจการ PTA ประเทศแคนาดา ไม่รู้ว่างานนี้ส่งผลดีต่อผู้ถือหุ้นหรือไม่ เพราะเห็นกำไรแค่ทรงๆ ไม่โตเหมือนตอนเทกโอเวอร์เลย
*********CK งานเข้าจนต้องปรับเพิ่มเป้ารายได้ปีนี้เป็น 4 หมื่นล้านบาทจากเดิมตั้งไว้ 3.5 หมื่นล้านบาท  และยังมั่นใจว่าจะได้ส่วนแบ่งงานก่อสร้าง 20-25% ในโครงการเมกะโปรเจ็กต์ของภาครัฐ พร้อมเปลี่ยนหัวเรือใหญ่ ปลิว ตรีวิศวเวทย์ ประธานกรรมการบริหารและกรรมการผู้จัดการใหญ่   ช.การช่าง เตรียมส่งไม้ต่อให้ลูกและลูกชาย น.ส.สุภามาส นั่งเอ็มดี CK  และตั้งนายธนวัฒน์ ตรีวิศวเวทย์ เป็นเอ็มดีบริษัท ซี เค พาวเวอร์ จำกัด มีผลตั้งแต่วันที่ 1 ก.ค. นี้เป็นต้นไป
************************หุ้นร้อนประจำวัน 23 มิ.ย. 2558 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท เอเซีย พรีซิชั่น จำกัด (มหาชน) หรือ  APCS  ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่  24 มิ.ย.-14 ก.ค. 2558
 
 